Fotball


 * Fotball**

Boka Fotball er skrevet av den franske forfatteren Francoise de Guibert og illustrert av Vincent Desplanche. Den er oversatt til norsk av Ragnar Hovland. Boka inngår i serien "Mine små leksikon", og er gitt ut på Det Norske Samlaget i 2007. Denne serien består av mange enkle små faktabøker som er skrevet for barn på nynorsk.

Boka tar for seg alle de tekniske sidene omkring en fotballkamp; fra utstyr og hvordan fotballbanen ser ut til ulike former for spill og knep Den tar også for seg dommeren sin rolle og hvordan små fotballspirer selv kan trene seg opp til å bli bedre med ballen. Den inneholder også litt om fotballens historie, mesterskap og noen profilerte spillere.

Dette var en interessant serie med bøker å oppdage! Jeg vil tro at disse bøkene kan fenge barn langt nedover i klassertrinnene - selv om de er på nynorsk. En god måte å få inn litt nynorsk på! Bøker omkring fotball er alltid etterspurt, så denne er jeg sikker på at vil bli populær på et skolebibliotek! De andre bøkene i serien virker også veldig relevante for et skolebibliotek ut fra titlene.

Spennende faktalesing for for barn fra 3./4.klasse!

//Skevet av Anne-Karine Vivelstad//

Boka ”Fotball” er en fagbok for barn helt ned i de laveste trinnene i grunnskolen. Den har et lite format (18 x 19cm) og er utformet som en billedbok, med mange bilder og litt tekst innimellom. I boka får du forklart alle de nødvendige fotballordene og reglene for spillet, alt sammen tydelig vist både i bilder og tekst. Grunnen til at jeg har valgt å presentere denne boka er mine lesesvake elever, som bare har en ting i hodet når friminuttet kommer, og det er fotball. De kastet seg øyeblikkelig over denne boka og leste den flere ganger til tross for at den var skrevet på nynorsk. Boka er en del av serien ”Mine små leksikon”, så her er det muligheter for å orientere seg også om andre emner.

Randi Skulstad

Forfatter: Francoise de Guibert Illustratør:Vincent Desplanche Forlag: Det Norske Samlaget Utgivelsesår: 2007 Billedbok, sider, nynorsk
 * __ Fotball __**

Boka er en av flere bøker i serien Mine små leksikon, som er små faktabøker for barn.

Fotball er en bok med alt du trenger å vite om fotball! Den tar for seg spillet, utstyret, teknikker, historie, gode tips med mer. Boken er full av fine illustrasjoner, med tilhørende tekst. Teksttypen er liten, men setningene er korte.

Jeg vil tro boka er fengende for alle små som er interessert i fotball! Den egner seg fra 1.-4.trinn. I starten vil elevene ha mye glede av illustrasjonene, men etter hvert som elevene blir flinkere til å lese kan de få mer ut av boka.

//Skrevet av Stine Heggerudstad//